***Škrlovec*** - dnevni center za mlade in družine

Center za socialno delo Kranj, Koroška c. 19, 4000 Kranj



**OBVESTILO O DEJAVNOSTIH V ČASU**

**POLETNIH POČITNIC 2018 (26.6. – 6.7.2018 )**

**1.del**

Pozdravljeni!

V prvem delu poletnih počitniških dejavnosti smo za vas v Škrlovcu pripravili pester in zanimiv program počitniških aktivnosti. Predvsem bomo zelo aktivni in veliko bomo plavali.

Da boste o vsem natančno obveščeni, bi vas izvajalci programa radi opozorili na naslednje:

* **število udeležencev na dejavnostih je omejeno** glede na izkušnje iz preteklih počitniških dejavnosti. Maksimalno število udeležencev na dejavnostih je **25** (v prvi vrsti moramo zagotoviti varnost **udeležencev**);
* v primeru, da se na dejavnost prijavi več udeležencev kot je prostih mest, bodo imeli prednost otroci ali mladostniki, ki so se prej prijavili. V kolikor bomo prejeli več prijav isti dan, bomo dali prednost otrokom ali mladostnikom za katere strokovni delavci Škrlovca ocenjujemo, da se mladostnik/družina sooča z materialnimi, socialnimi, zdravstvenimi, vzgojnimi ali drugimi težavami v svojem okolju ali življenju;
* prednost bodo imeli otroci oziroma mladostniki, ki so ali so bili v preteklosti vključeni v naše dejavnosti (individualna pomoč, skupinsko delo z mladimi, prostočasne in počitniške dejavnosti, itd.);
* izvajalci Škrlovca se o izbiri mladostnikov odločajo samostojno in na odločitev ni možna pritožba. Izvajalec se obvezuje, da bo tiste mladostnike/družine, ki se izletov zaradi povečanega števila udeležencev ne bodo mogli udeležiti, o tem obvestili po telefonu;
* v primeru, da vaš otrok oz. mladostnik želi ostati na letnem bazenu tudi po tem, ko se organizirano kopanje zaključi, potrebuje za to **pisno dovoljenje staršev** (glej priložen obrazec). V nasprotnem primeru se otrok vrne z nami na zbirno mesto – Škrlovec ob predvideni uri;
* **v torek 26.6.2018** se bomo odpravili na **plavanje** na Letno kopališče Kranj.
* **v sredo 27.6.2018** se bomo z avtobusom odpeljali **v Ljubljano v Živalski vrt**. Najprej se bomo pobliže spoznali z zanimivimi živalmi, se jih lahko dotaknili in se znebili strahu pred njimi. Sprehodili se bomo skozi živalski vrt in se sprostili na igralih.
* **v četrtek 28.6.2018** se bomo z avtobusom odpeljali v Škofjo Loko in se skupaj z mladimi iz škofjeloških dnevnih centrov odpravili na že **tradicionalni pohod na Križno goro**. Obvezna je primerna športno-pohodna obutev!
* **v petek 29.6. 2018** se bomo odpravili na **plavanje** na Letno kopališče Kranj.
* **v ponedeljek 2.7. 2018** se bomo odpravili na **plavanje** na Letno kopališče Kranj.
* **v torek 3.7. 2018** bomo pripravili **slastno kulinarično delavnico**.
* **v sredo, 4.7.2018** se bomo prav tako z avtobusom odpravili na **ribolov na ribnik v Žeje**. Ko se bomo utrudili se bomo igrali na igralih.
* **v četrtek, 5.7. 2018** bomo dan ponovno preživeli v družbi prijateljev iz Škofje loke, saj se bomo skupaj odpravili na zanimiv izlet na Krvavec. Odšli bomo **po poti pastirskih škratov na Krvavcu**, kjer nas čaka zanimiva dogodivščina. Ko končamo, si bomo privoščili prave štruklje s sladkim prelivom z gozdnimi sadeži..
* **v petek 6.7. 2018** se bomo odpravili na **plavanje** na Letno kopališče Kranj.

Počitniške dejavnosti se mladostnik udeleži prostovoljno in jih lahko tudi prostovoljno zapusti, vendar le ob predhodnem obvestilu ali dovoljenju staršev in izvajalcev dejavnosti,

Počitniške dejavnosti so brezplačne

Počitniške dejavnosti se mladostnik lahko udeleži le v primeru, da ima pravilno izpolnjeno in podpisano **soglasje za vključitev mladostnikov v dejavnosti Škrlovca** ter vse kar je navedeno v programu za posamezno aktivnost,

* na izbrane dejavnosti se lahko **prijavite:** **po telefonu (04/23-73-515 oz.**

**040-190-560), po e-pošti (info@skrlovec.net) ali osebno na Škrlovcu,** v času počitniških dejavnosti od 10. do 14. ure. Če se zaradi narave dela, ne bomo takoj oglasili, je vaš klic zabeležen in vas pokličemo nazaj, ko utegnemo,

* **soglasje** (če ga še niste) **nam pošljite najkasneje do četrtka 21.6.2018 na naslov: Škrlovec, CSD Kranj, Koroška cesta 19, 4000 KRANJ.** Soglasje najdete oz. dobite na spletni strani [www.skrlovec.net](http://www.skrlovec.net) , v šolski svetovalni službi ali v prostorih Škrlovca
* ob tem vas opozarjamo, da soglasje podrobno preberite. Upoštevali bomo samo pravilno izpolnjena soglasja, **s podpisi staršev!** Za nepravilno izpolnjena ali prepozno oddana soglasja ne prevzemamo odgovornosti,
* udeleženci, ki se bodo prijavili do **21.6.2018** bodo dodatno nezgodno zavarovani,
* program, obvestila in soglasje najdete tudi na spletni strani [www.skrlovec.net](http://www.skrlovec.net)

**V KOLIKOR DOVOLJUJETE, DA VAŠ OTROK ALI MLADOSTNIK OSTANE NA BAZENU (Letno kopališče Kranj) PO KONČANI ORGANIZIRANI DEJAVNOSTI, IZPOLNITE PRILOŽENO DOVOLJENJE!**

**ZA VSE DEJAVNOSTI SO POTREBNE PRIJAVE!**

**PRIJAVE ZBIRAMO od 21.6.2018**

Izvajalci počitniških dejavnosti smo; Polona, Maja, Darja in prostovoljci Škrlovca. Za dodatne informacije nas pokličite na telefon: **04/23-73-515** oz. **040-190-560,** v času počitniških dejavnosti od 10. do 14.ure.

Lep pozdrav,

Maja Kurnik, univ.dipl.soc.kult.

Strokovna delavka Škrlovca

Tel.:(04)23-73-515 040-190-560, faks:(04)23-73-516, e-naslov:[info@skrlovec.net](mailto:info@skrlovec.net), [www.skrlovec.net](http://www.skrlovec.net), davčna št.: 87143402, matična št.: 5049865, trr. račun: 01100-6030302726, Banka Slovenije